રાજુલા તાલુકાના વિસળીયા ગામની નદી કાંઠે આવેલ આતુભાઇ બીજલભાઈ શિયાળ પોતાની વાડમાં 45 થી 50 બકરા હતા. વરસાદ હોવાને કારણે તેમના માલિક આતુભાઇ ઘરે હતા અને નદી આસપાસ પાણી આવી ચડ્યું હતું અને સિંહો પણ સાથે આ વિસ્તારમાં પહોંચી ગયા. આ ચાર સિંહો વાડમાં ત્રાટક્યા હતા. અહીં રહેલા બકરા બહાર નીકળે તો પાણીના પૂરમાં તણાઈ જાય તેવી સ્થિતિ હતી. જેના કારણે બકરા અંદર થોડીવાર માટે દોડધામ કરી પરંતુ આ સિંહોએ 35 કરતા વધુ બકરાને મોતને ઘાટ ઉતારી દીધા હતા. અન્ય કેટલાક બકરા પાણીના પૂરમાં તણાયા હતા તો કેટલાક મૃતક બકરા પણ પાણીના પૂરમાં તણાયા હોવાનું જાણવા મળી રહ્યું છે. આ ઘટનાના સમાચાર રાજુલા વનવિભાગને મળતા આર.એફ.ઓ.રાજલ પાઠક સ્ટાફ રાજ્યગુરૂભાઇ સહીત વનકર્મીઓ સ્થળ પર વહેલી સવારે પહોંચી તપાસ શરૂ કરી હતી. આ ઘટના રાતના 1 વાગ્યા આસપાસ બની હોવાનું સ્થાનિક લોકોનું અનુમાન છે.